Деница Минчева
Тъмно е, вали камбанен звън…

chitanka.info

Тъмно е, вали камбанен звън.

Аз отдавна си изгубих тишината.

Имам хиляди причини да съм вън,

но оставам вътре в мрака на душата.

Пламенно изреждам имена

на изпепелени минали любови,

всекиго дарих със топлина

тъкмо миг преди да го изгоня.

Тъмно е, вали камбанен гръм.

Изразходвах си напълно тишината.

Нямам право да остана тук,

затова се връщам в тъмнината.

21.07.2007

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.